Je Oudins, fiz çay en arriers monsignour Guyot, dit Bormont, de Blaterens, chevaliers, fais savoir à touz... que je ay mis en gaige en la main ma noble dame Lore, fame çay en arriers Jehan, conte de Bourgoigne et signour de Salins, les mès es Crochez, de Lombars, et le mès es Poncenois, liquex mès sunt de son fié lige, pour vint livres de la monoie d’estevenens, lesquex je ay receu en bons deniers nombrez. Et pour ce que ce soit chose creable, je ay requis les saiges homes et honestes Willaume, doyens de Lons, et P., priour de cel meisme leu, que metent lour seaux en ces presentes lettres... Ce fut fait l’an Nostre Signour mil CC septante et trois, ou mois de janvier.